Source: https://www.zakonypreludi.sk/zz/1950-119
Timestamp: 2019-10-22 16:04:27+00:00
Document Index: 2708329

Matched Legal Cases: ['§ 59', '§ 61', '§ 63', '§ 64', '§ 1', '§ 1']

119/1950 Zb. Nariadenie o podrobovacom konaní | Aktuálne znenie
119/1950 Zb.
Nariadenie č. 119/1950 Zb.Nariadenie o podrobovacom konaní
Čiastka 47/1950
Platnosť od 01.08.1950 do30.06.1961
Účinnosť od 01.08.1950 do30.06.1961
Aktuálne znenie 01.08.1950 - 30.06.1961
zo dňa 1. augusta 1950
o podrobovacom konaní.
Minister financií nariaďuje po dohode s ministrom vnútra podľa § 59 ods. 1 zákona č. 89/1950 Sb., o trestnom konaní správnom:
V podrobovacom konaní môžu sa na žiadosť obvineného prejednať:
a) priestupky skrátenia alebo ohrozenia cla alebo dane vyberanej s clom podľa §§ 61 a 62 trestného zákona správneho, ak nie je skrátená alebo ohrozená daň alebo clo alebo ich súčet viac než 10.000 Kčs;
b) priestupky pri obehu tovaru v styku s cudzinou podľa § 63 cit. zák., ktorými boly porušené zákazy alebo obmedzenia vydané na ochranu finančných záujmov štátu, ak ide o porušenie menej závažné a ak nie je zároveň všeobecná cena tovaru viac než 20.000 Kčs;
c) priestupky devízové podľa § 64 cit. zák., ak ide o dovoz, vývoz alebo prevoz platidiel, alebo o vývoz darov alebo cenných predmetov, ak nie je hodnota darov alebo cenných predmetov viac než 20.000 Kčs a ak ide o platidlá, viac než 10.000 Kčs.
Podrobovacie konanie pri priestupkoch uvedených v § 1 môže sa vykonať len v prípadoch, keď:
a) priestupok alebo pokus oň bol spáchaný v cestovnom styku osobou, ktorá nemá bydlisko na území Československej republiky, alebo
b) priestupok alebo pokus oň bol spáchaný pri výstupe z územia Československej republiky osobou, ktorá má bydlisko na tomto území.
Podrobovacie konanie nesmie sa použiť,
a) ak vyplýva zo spôsobu alebo povahy činu, že ním bol alebo mal byť prejavený nepriateľský postoj k ľudovodemokratickému zriadeniu republiky, alebo
b) ak nasvedčujú okolnosti prípadu zrejme na to, že ide o čin pripravovaný so zvláštnou premyslenosťou alebo o čin, na ktorom je zúčastnená iná osoba, alebo o páchateľa už trestaného, alebo
c) ak ide o súbeh priestupkov uvedených v § 1 s inými priestupkami alebo s trestným činom.
Podrobovacie konanie vykonávajú orgány trestnej a colnej služby finančnej.
Toto nariadenie nadobúda účinnosť dňom 1. augusta 1950.